CELEX: 32016D0016
Language: et
Date: 2016-06-01 00:00:00
Title: Euroopa Keskpanga otsus (EL) 2016/948, 1. juuni 2016, ettevõtlussektori varaostukava rakendamise kohta (EKP/2016/16)

15.6.2016   
            
            
               ET
            
            
               Euroopa Liidu Teataja
            
            
               L 157/28
            
         EUROOPA KESKPANGA OTSUS (EL) 2016/948,
   1. juuni 2016,
   ettevõtlussektori varaostukava rakendamise kohta (EKP/2016/16)
   EUROOPA KESKPANGA NÕUKOGU,
   võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
   võttes arvesse Euroopa Keskpankade Süsteemi ja Euroopa Keskpanga põhikirja, eelkõige artikli 12.1 teist lõiku koosmõjus artikli 3.1 esimese taande ja artikliga 18.1,
   ning arvestades järgmist:
   
               (1)
            
            
               Euroopa Keskpank (EKP) koos keskpankadega liikmesriikides, mille rahaühik on euro, võib tegutseda finantsturgudel, ostes ja müües turukõlblikke instrumente piiranguteta.
            
         
               (2)
            
            
               Otsus EKP/2014/40, (1) millega loodi tagatud võlakirjade kolmas ostukava, võeti vastu 15. oktoobril 2014. Euroopa Keskpanga otsus (EL) 2015/5 (EKP/2014/45), (2) millega loodi varaga tagatud väärtpaberite ostukava, võeti vastu 19. novembril 2014. Euroopa Keskpanga otsus (EL) 2015/774 (EKP/2015/10), (3) millega kehtestati avaliku sektori varade järelturult ostmise kava (PSPP), võeti vastu 4. märtsil 2015 ja sellega laiendati eurosüsteemi seniseid varaostukavasid. Suunatud pikemaajaliste refinantseerimisoperatsioonide kõrval Euroopa Keskpanga otsuste EKP/2014/34 (4) ja (EL) 2016/810 (EKP/2016/10) (5) alusel on nende varaostukavade eesmärgiks veelgi tõhustada rahapoliitika ülekandumist, lihtsustada laenuandmist euroala majandusele, lõdvendada laenusaamistingimusi kodumajapidamistele ja ettevõtjatele ning aidata kaasa inflatsioonimäära tagasipöördumisele alla 2 %, kuid selle lähedal olevale tasemele keskpikas perspektiivis kooskõlas EKP esmase eesmärgiga säilitada hinnastabiilsus.
            
         
               (3)
            
            
               10. märtsil 2016 otsustas EKP nõukogu eespool osutatud varaostukavasid veelgi laiendada ja algatas ettevõtlussektori varaostukava osana ühtsest rahapoliitikast ja oma hinnastabiilsuse eesmärgi täitmiseks. Otsus võeti vastu, et veelgi tugevdada eurosüsteemi varaostude mõju reaalmajanduse rahastamistingimustele, kohandada rahapoliitikat koosmõjus muude kehtivate ebastandardsete rahapoliitika meetmetega ning aidata kaasa inflatsioonimäära tagasipöördumisele alla 2 %, kuid selle lähedal olevale tasemele keskpikas perspektiivis.
            
         
               (4)
            
            
               Ettevõtlussektori varaostukava on osa varaostukavast, mille alusel kavandatakse oste kuni märtsi lõpuni 2017 või vajadusel kauem ning igal juhul ajani, mil EKP nõukogu veendub inflatsioonikursi püsivas kohandumises kooskõlas oma inflatsioonimäära eesmärgi saavutamisega alla 2 %, kuid selle lähedal oleval tasemel keskpikas perspektiivis.
            
         
               (5)
            
            
               Ettevõtlussektori varaostukava puhul tuleb kehtestada mitmeid tagatisi, et kavandatud ostud oleksid nende eesmärkide suhtes proportsionaalsed. Tagatistest tulenevalt tuleb ettevõtlussektori varaostukava kujunduses arvesse võtta finantsriske ja riskijuhtimise väljavaateid. Lisaks tuleb riigi osalusega äriühingute emiteeritud kõlblike turukõlblike võlainstrumentide suhtes kohaldada piiranguid, mis oleksid kooskõlas avaliku sektori varade järelturult ostmise kava piirangutega.
            
         
               (6)
            
            
               Ettevõtlussektori varaostukavas peab täielikult järgima eurosüsteemi keskpankade aluslepingust tulenevaid kohustusi, sh riigi osalusega äriühingute emiteeritud kõlblike turukõlblike võlainstrumentide ostudega seonduvat rahastamiskeeldu.
            
         
               (7)
            
            
               Ettevõtlussektori varaostukavas peab järgima avatud turumajanduse ja vaba konkurentsi põhimõtet, võttes arvesse turuhindade kujunemist ja turgude funktsioneerimist.
            
         
               (8)
            
            
               Kooskõlas varaostukavade muude elementidega tuleb ettevõtlussektori varaostukava alusel ostetud kõlblike turukõlblike võlainstrumentide põhisumma maksed alusvaraks oleva võlainstrumendi tähtaja lõppemisel reinvesteerida vajalikuks ajaks, mis toetab soodsaid likviidsustingimusi ja asjakohast rahapoliitikat.
            
         
               (9)
            
            
               Eurosüsteemi kõlblike turukõlblike võlainstrumentide tingimusteta oste ettevõtlussektori varaostukava alusel tuleb teostada detsentraliseeritult kooskõlas käesoleva otsusega; seda koordineerib EKP, tagades eurosüsteemi rahapoliitika ühtsuse,
            
         ON VASTU VÕTNUD KÄESOLEVA OTSUSE:
   Artikkel 1
   Ettevõtlussektori võlakirjade tingimusteta ostu ulatus ja ostukava kehtestamine
   Käesolevaga kehtestatakse ettevõtlussektori varaostukava. Ettevõtlussektori varaostukava alusel võivad konkreetsed eurosüsteemi keskpangad osta kõlblikelt tehingupooltelt kõlblikke ettevõtlussektori võlakirju esmas- ja järelturgudel; avaliku sektori ettevõtjate võlakirju artikli 3 lõike 1 määratluses võib osta konkreetsetel tingimustel järelturgudel.
   Artikkel 2
   Ettevõtlussektori võlakirjade kõlblikkuskriteeriumid
   Tingimusteta ostude kõlblikkuseks ettevõtlussektori varaostukava alusel peavad ettevõtlussektori emiteeritud turukõlblikud võlainstrumendid vastama turukõlblike varade eurosüsteemi krediidioperatsioonides kasutamise kõlblikkuskriteeriumidele vastavalt Euroopa Keskpanga suunise (EL) 2015/510 (EKP/2014/60) (6) 4. osale, mille suhtes kohaldatakse järgmisi nõudeid.
   
               1)
            
            
               Turukõlbliku võlainstrumendi emitent:
               
                           a)
                        
                        
                           on registreeritud liikmesriigis, mille rahaühik on euro;
                        
                     
                           b)
                        
                        
                           ei ole krediidiasutus suunise (EL) 2015/510 (EKP/2014/60) artikli 2 punkti 14 määratluse kohaselt;
                        
                     
                           c)
                        
                        
                           ei oma sellist Euroopa Parlamendi ja nõukogu määruse (EL) nr 575/2013 (7) artikli 4 lõike 1 punkti 15 määratluse kohast emaettevõtjat, mis oleks krediidiasutus suunise (EL) 2015/510 (EKP/2014/60) artikli 2 punkti 14 määratluse kohaselt;
                        
                     
                           d)
                        
                        
                           ei oma emaettevõtjat, mis oleks pangandusjärelevalve all väljaspool euroala;
                        
                     
                           e)
                        
                        
                           ei ole järelevalve alla kuuluv üksus Euroopa Keskpanga määruse (EL) nr 468/2014/EKP/2014/17) (8) artikli 2 punkti 20 määratluse kohaselt ega järelevalve alla kuuluva grupi liige määruse (EL) nr 468/2014 (EKP/2014/17) artikli 2 punkti 21 alapunkti b määratluse kohaselt; mõlemal juhul kooskõlas nimekirjaga, mis avaldatakse EKP veebilehel kooskõlas määruse (EL) nr 468/2014 (EKP/2014/17) artikli 49 lõikega 1; ei ole järelevalve alla kuuluva üksuse või järelevalve alla kuuluva grupi tütarettevõtja määruse (EL) nr 575/2013 artikli 4 lõike1 punkti 16 määratluse kohaselt;
                        
                     
                           f)
                        
                        
                           ei ole investeerimisühing Euroopa Parlamendi ja nõukogu direktiivi 2014/65/EL (9) artikli 4 lõike 1 punkti 1 määratluse kohaselt;
                        
                     
                           g)
                        
                        
                           ei ole emiteerinud varaga tagatud väärtpabereid suunise (EL) 2015/510 (EKP/2014/60) artikli 2 punkti 3 määratluse kohaselt;
                        
                     
                           h)
                        
                        
                           ei ole emiteerinud multi-cédulaid suunise (EL) 2015/510 (EKP/2014/60) artikli 2 punkti määratluse kohaselt 62;
                        
                     
                           i)
                        
                        
                           ei ole emiteerinud struktureeritud tagatud võlakirju suunise (EL) 2015/510 (EKP/2014/60) artikli 2 punkti 88 määratluse kohaselt;
                        
                     
                           j)
                        
                        
                           ei ole vara valitsemise ettevõtja, mis tuleneks vara eraldamise vahendist kriisilahendusmenetluses, Euroopa Parlamendi ja nõukogu määruse (EL) nr 806/2014 (10) artikli 26 või riigi õigusakti (millega võetakse üle Euroopa Parlamendi ja nõukogu direktiivi 2014/59/EL artikkel 42) (11) määratluse kohaselt;
                        
                     
                           k)
                        
                        
                           ei ole riigi vara valitsemise ja käsutamise õigused ülevõtnud ettevõtja, mis on loodud finantssektori restruktureerimiseks ja/või kriisilahenduseks; (12) ja
                        
                     
                           l)
                        
                        
                           ei ole kõlblik emitent avaliku sektori varade järelturult ostmise ostukava jaoks.
                        
                     
         
               2)
            
            
               Turukõlbliku võlainstrumendi järelejäänud tähtaeg on vähemalt kuus kuud ja mitte rohkem kui 30 aastat ja 364 päeva hetkest, mil asjaomane eurosüsteemi keskpank selle ostis.
            
         
               3)
            
            
               Erandina suunise (EL) 2015/510 (EKP/2014/60) artikli 59 lõikest 5 võetakse turukõlbliku võlainstrumendi krediidikvaliteedi nõude hindamisel arvesse ainult krediidihinnangu teavet, mille on andnud eurosüsteemi krediidihindamisraamistikus aktsepteeritud reitinguagentuur (ECAI).
            
         
               4)
            
            
               Turukõlblik võlainstrument on vääringustatud euros.
            
         
               5)
            
            
               Lubatavad on nimiväärtuses turukõlblike võlainstrumentide, mille tootlus tähtajani on negatiivne (või halvima stsenaariumiga), hoiustamise püsivõimaluse intressimäära ületavad ostud.
            
         Artikkel 3
   Avaliku sektori ettevõtjate võlakirjade ostude piirangud
   1.   Käesolevas otsuses tähendab avaliku sektori ettevõtja võlakiri ettevõtlussektori võlakirja tähenduses, mis vastab artikli 2 tingimustele ja mille on emiteerinud riigi osalusega äriühing nõukogu määruse (EÜ) nr 3603/93 (13) artikli 8 tähenduses.
   2.   Kõlblike avaliku sektori ettevõtjate võlakirjade turuhinna kujunemise võimaldamiseks ei ole lubatud ostud esmaemissioonist või avaliku sektori ettevõtjate võlakirjade määramata emissioonikuupäevaga (tap) ostud, samuti sama üksuse või emissioonigrupisiseste üksuste emiteeritud avaliku sektori ettevõtjate võlakirjade ostud, mille aegumine on lähedal ajale (vahetult enne või pärast), mil emiteeritavad või määramata emissioonikuupäevaga turukõlblikud võlainstrumendid aeguvad, aja kestel, mille määrab EKP nõukogu.
   Artikkel 4
   Ostumahtude piirangud
   1.   Kohaldatakse emissiooni osa piirangut rahvusvahelise väärtpaberite identifitseerimisnumbri (ISIN) kohta kooskõlas ettevõtlussektori varaostukavaga pärast kõikide eurosüsteemi keskpankade portfellide konsolideerimist. Emissiooni osa piirang on 70 % ISINi kohta kõikide ettevõtlussektori võlakirjade kohta, v.a avaliku sektori ettevõtjate võlakirjad.
   Konkreetsetel juhtudel võib kohaldada madalamat emissiooni osa piirangut, sh avaliku sektori ettevõtjate võlakirjade hõlmamist või riskijuhtimise põhjustel. Avaliku sektori ettevõtjate võlakirju käsitletakse ühetaoliselt nende käsitlemisega avaliku sektori varade järelturult ostmise kava kohaselt.
   2.   Eurosüsteem teostab jooksvalt kõlblike ettevõtlussektori võlakirjade kohast krediidiriski ja hoolsuskohustuse kontrollimenetlust.
   3.   Eurosüsteem määrab emitendigruppidele täiendavad ostupiirangud, võttes arvesse emitendigrupi turukapitaliseerituse võrdlusalust, et tagada ostude võrdne jaotumine emitentide ja emitendigruppide vahel.
   Artikkel 5
   Oste teostavad eurosüsteemi keskpangad
   Nende eurosüsteemi keskpangade nimekiri kes ostavad ettevõtlussektori võlakirju ettevõtlussektori varaostukava alusel, avaldatakse EKP veebilehel. Eurosüsteem kohaldab ettevõtlussektori võlakirjade ostmiseks ettevõtlussektori varaostukava alusel spetsialiseerumist emitendi registreerimise asukohariigi alusel. EKP nõukogu lubab spetsialiseerumisest ad hoc kõrvalekaldeid, kui objektiivsed kaalutlused takistavad kava järgimist või need kõrvalekalded on soovitavad ettevõtlussektori varaostukava üldiste rahapoliitika eesmärkide saavutamiseks. Eelkõige ostab iga eurosüsteemi keskpank ainult määratud euroala liikmesriigis registreeritud emitentide emiteeritud kõlblikke ettevõtlussektori võlakirju. Määratud eurosüsteemi keskpankade kõlblike ettevõtlussektori võlakirjade emitentriikide geograafiline jaotus avaldatakse EKP veebilehel.
   Artikkel 6
   Kõlblikud osapooled
   Ettevõtlussektori varaostukava alusel kõlblikud osapooled, sh ettevõtlussektori võlakirjadega eurosüsteemi ettevõtlussektori varaostukava portfellide väärtpaberi laenutehingutes ja tingimusteta tehingutes, on järgmised:
   
               a)
            
            
               üksused, kes vastavad eurosüsteemi rahapoliitika operatsioonides osalemise kõlblikkuskriteeriumidele suunise (EL) 2015/510 (EKP/2014/60) artikli 55 alusel; ja
            
         
               b)
            
            
               mis tahes osapooled, keda eurosüsteemi keskpangad kasutavad eurodes vääringustatud investeerimisportfelli investeerimisel.
            
         Artikkel 7
   Väärtpaberite laenuks andmine
   Eurosüsteemi keskpangad võimaldavad ettevõtlussektori varaostukava alusel ostetud ettevõtlussektori võlakirjade (sh repode) laenu, et tagada ettevõtlussektori varaostukava tulemuslikkus.
   Artikkel 8
   Lõppsätted
   Käesolev otsus jõustub 6. juunil 2016.
   
      Viin, 1. juuni 2016
      
         
            EKP president
         
         Mario DRAGHI
      
   
   
      (1)  Euroopa Keskpanga 15. oktoobri 2014. aasta otsus EKP/2014/40 tagatud võlakirjade kolmanda ostukava rakendamise kohta (ELT L 335, 22.11.2014, lk 22).
   
      (2)  Euroopa Keskpanga 19. novembri 2014. aasta otsus (EL) 2015/5 varaga tagatud väärtpaberite ostukava rakendamise kohta (EKP/2014/45) (ELT L 1, 6.1.2015, lk 4).
   
      (3)  Euroopa Keskpanga 4. märtsi 2015. aasta otsus (EL) 2015/774 avaliku sektori varade järelturult ostmise kava kohta (EKP/2015/10) (ELT L 121, 14.5.2015, lk 20).
   
      (4)  Euroopa Keskpanga 29. juuli 2014. aasta otsus EKP/2010/34 sihtotstarbeliste pikemaajaliste refinantseerimisoperatsioonidega seotud meetmete kohta (ELT L 258, 29.8.2014, lk 11).
   
      (5)  Euroopa Keskpanga 28. aprilli 2016. aasta otsus (EL) 2016/810 suunatud pikemaajaliste refinantseerimisoperatsioonide teise seeria kohta (EKP/2016/10) (ELT L 132, 21.5.2016, lk 107).
   
      (6)  Euroopa Keskpanga 19. detsembri 2014. aasta suunis (EL) 2015/510 eurosüsteemi rahapoliitika raamistiku rakendamise kohta (EKP/2014/60) (ELT L 91, 2.4.2015, lk 3).
   
      (7)  Euroopa Parlamendi ja nõukogu 26. juuni 2013. aasta määrus (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta, (ELT L 176, 27.6.2013, lk 1).
   
      (8)  Euroopa Keskpanga 16. aprilli 2014. aasta määrus (EL) nr 468/2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (ühtse järelevalvemehhanismi raammäärus) (EKP/2014/17) (ELT L 141, 14.5.2014, lk 1).
   
      (9)  Euroopa Parlamendi ja nõukogu 15. mai 2014. aasta direktiiv 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL (ELT L 173, 12.6.2014, lk 349).
   
      (10)  Euroopa Parlamendi ja nõukogu 15. juuli 2014. aasta määrus (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010 (ELT L 225, 30.7.2014, lk 1).
   
      (11)  Euroopa Parlamendi ja nõukogu 15. mai 2014. aasta direktiiv 2014/59/EL, millega luuakse krediidiasutuste ja investeerimisühingute finantsseisundi taastamise ja kriisilahenduse õigusraamistik ning muudetakse nõukogu direktiivi 82/891/EMÜ ning Euroopa Parlamendi ja nõukogu direktiive 2001/24/EÜ, 2002/47/EÜ, 2004/25/EÜ, 2005/56/EÜ, 2007/36/EÜ, 2011/35/EL, 2012/30/EL ja 2013/36/EL ning määruseid (EL) nr 1093/2010 ja (EL) nr 648/2012 (ELT L 173, 12.6.2014, lk 190).
   
      (12)  Nende üksuste nimekiri avaldatakse EKP veebilehel www.ecb.europa.eu.
   
      (13)  Nõukogu 13. detsembri 1993. aasta määrus (EÜ) nr 3603/93 asutamislepingu artiklis 104 ja artikli 104b lõikes 1 nimetatud keeldude kohaldamiseks vajalike määratluste täpsustamise kohta (EÜT L 332, 31.12.1993, lk 1).